মেরিলেবোন ক্রিকেট ক্লাব
মেরিলেবোন ক্রিকেট ক্লাব (এমসিসি) টমাস লর্ড কর্তৃক ১৭৮৭ সালে প্রতিষ্ঠিত লন্ডনভিত্তিক ক্রিকেট ক্লাব। এ ক্লাবটি বিশ্বের সর্বাপেক্ষা গুরুত্বপূর্ণ ক্রিকেট ক্লাবরূপে পরিচিত ও বিশ্বের সর্বাপেক্ষা বিশাল ক্রিকেট ব্র্যান্ড। ক্রিকেটের ইতিহাসে এ ক্লাবের ভূমিকা অপরিসীম। প্রতিষ্ঠালগ্ন থেকেই এ ক্লাবটি সর্বাপেক্ষা সক্রিয় ও জনপ্রিয় ক্রিকেট ক্লাবের মর্যাদা পেয়ে আসছে। ক্রিকেটের স্বর্গভূমি নামে পরিচিত লর্ড’স ক্রিকেট গ্রাউন্ডের স্বত্ত্বাধিকারীর ভূমিকায় রয়েছে এমসিসি। এখানে ক্লাবের সদর দফতর অবস্থিত।
ওয়েস্ট ইন্ডিজ ক্রিকেট দলের অধিনায়কদের তালিকা
১৮৯৭ সাল থেকে সম্মিলিত ওয়েস্ট ইন্ডিজ দল আরও নিয়মিতভাবে প্রথম-শ্রেণীর ক্রিকেট খেলতে থাকে। তখন দলটি ওয়েস্ট ইন্ডিজ নাম ধারন করে লর্ড বার্কলি একাদশ কিংবা আরএ বেনেট একাদশের ন্যায় সফরকারী ইংল্যান্ডের শৌখিন দলগুলোর বিপক্ষে খেলতে থাকে। তবে, ১৯১২ সালের পর থেকে মেরিলেবোন ক্রিকেট ক্লাব ওয়েস্ট ইন্ডিজে সফর করেছিল। ওয়েস্ট ইন্ডিজ দলও ১৯০০, ১৯০৬ ও ১৯২৩ সালে ইংল্যান্ডে যায়। সেখানে তারা প্রতিপক্ষ হিসেবে বিভিন্ন ইংরেজ প্রথম-শ্রেণীর ক্রিকেট দল ও ক্ষুদ্রতর কাউন্টি দলগুলোর বিপক্ষে প্রতিদ্বন্দ্বিতায় অবতীর্ণ হয়েছিল।